Клане в Мали! Убиха близо 100 души - 【Новини от света】• актуална информация, теми и новости | ФАКТИ.БГ
Клане в Мали! Убиха близо 100 души
Телата са изгорени
Публикувана: 10 Юни, 2019 16:42
Най-малко 95 жители на догонското село Собане-Ку в центъра на Мали са били избити през изминалата нощ от въоръжени мъже, съобщиха представител на местните власти и източник от силите за сигурност, цитирани от AFP.
"До момента имаме информация за 95 убити цивилни. Телата са изгорени. Продължаваме издирванията", съобщи пожелалият анонимност представител на местните власти. Предварителните данни за броя на убитите бяха потвърдени от източник на малийските сили за сигурност, който добави, че селото е било догонско и е почти напълно разрушено. Селото е било с население около 300 души.